ไซเบอร์เอสเอ็มอี
ธนาคารกสิกรไทย พัฒนาการบริการทางอินเทอร์เน็ตอีกขั้นสำหรับลูกค้าผู้ประกอบการเอสเอ็มอี ด้วยบริการ K-Cyber for SME ที่เปิดให้ลูกค้าบุคคลธรรมดาที่ทำการค้า และนิติบุคคล สามารถใช้บริการทำธุรกรรมการเงินออนไลน์ด้วยตนเองได้เพื่อความรวดเร็ว ไม่ต้องเดินทางไปทำธุรกรรมที่สาขา
12 มี.ค. 2558

ธนาคารกสิกรไทย พัฒนาการบริการทางอินเทอร์เน็ตอีกขั้นสำหรับลูกค้าผู้ประกอบการเอสเอ็มอี ด้วยบริการ K-Cyber for SME ที่เปิดให้ลูกค้าบุคคลธรรมดาที่ทำการค้า และนิติบุคคล สามารถใช้บริการทำธุรกรรมการเงินออนไลน์ด้วยตนเองได้เพื่อความรวดเร็ว ไม่ต้องเดินทางไปทำธุรกรรมที่สาขา
นอกจากนี้ บริการดังกล่าว ลูกค้าเอสเอ็มอีสามารถเพิ่มวงเงินในการทำรายการจากเดิม 2 ล้านบาท/วัน เป็นสูงสุด 10 ล้านบาท/วัน หรือจะกำหนดวงเงินสูงสุดได้ด้วยตนเองก็ได้
บริการดังกล่าวยังช่วยจัดการด้านบัญชี สามารถดูรายการเคลื่อนไหวของบัญชี เรียกดูรายการย้อนหลัง บริการเรื่องเช็ค บริการโอนเงินระหว่างธนาคาร ชำระค่าภาษีออนไลน์ ชำระค่าสินค้าและบริการมากกว่า 400 ร้านค้า จัดการโอนเงินหรือจ่ายบิลได้ง่ายและสะดวกขึ้น รวมทั้งตั้งรายการธุรกรรมล่วงหน้า สำหรับรายการโอนเงินหรือชำระบิลเป็นประจำได้สูงสุดถึง 12 เดือน โดยจะมีอีเมลแจ้งผลการทำธุรกรรมให้ทราบทุกรายการ เพื่อตรวจสอบความถูกต้องอีกครั้งหนึ่ง
โดยกสิกรไทยตั้งเป้าจะมีเอสเอ็มอีสมัครใช้บริการ ปีแรกไม่ต่ำกว่า 1 แสนราย